NER แรลลี่ยาว! พุ่งอีก 8% ทำออลไทม์ไฮ คาดเก็งฯงบ Q2 โตดี-ครึ่งปีหลังโตต่อเนื่อง
NER แรลลี่ยาว! พุ่งอีก 8% ทำออลไทม์ไฮ คาดเก็งฯงบ Q2 โตดี-ครึ่งปีหลังโตต่อเนื่อง
NER แรลลี่ยาว! พุ่งอีก 8% ทำออลไทม์ไฮ คาดเก็งฯงบ Q2 โตดี-ครึ่งปีหลังโตต่อเนื่อง
5 ส.ค. 2563

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ล่าสุด ณ เวลา 15.58 น. อยู่ที่ 3.52 บาท บวก 0.28 บาท หรือ 8.64% สูงสุดที่ 3.64 บาท ต่ำสุดที่ 3.28 บาท ด้วยมูลค่าซื้อขาย 1.03 พันล้านบาทโดยราคาหุ้นปรับตัวขึ้นต่อเนื่องและทำจุดสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 7 พ.ย.2561 มีราคา IPO อยู่ที่ 2.58 บาทต่อหุ้น

บล.ฟิลลิป (ประเทศไทย) กล่าวว่า ราคาหุ้น NER ปรับตัวขึ้นแรง จนเต็มมูลค่าจากราคาเป้าหมายที่ให้ไว้ 3.04 บาท/หุ้นแล้ว ซึ่งก็คาดว่าผลกำไรในไตรมาส 2/63 จะอยู่ที่ 124 ล้าบาท เพิ่มขึ้น 106% เมื่อเทียบจากไตรมาสก่อน โดยไตรมาส 1/63 มีกำไร 60 ล้านบาท แต่หากเทียบกับช่วงเดียวกันของปีก่อนก็จะอ่อนลง ซึ่งมาจากปริมาณขายที่ดีขึ้น แม้ราคาขายเฉลี่ยจะอ่อนลงเล็กน้อย ซึ่งขณะนี้ก็มองว่ามีโอกาสที่ NER จะมีกำไรออกมาดีกว่าที่คาดไว้เหมือนกัน หากออกมาดีกว่าคาดก็อาจจะปรับราคาเป้าหมายขึ้นเล็กน้อย
นอกจากนี้ ในช่วงครึ่งปีหลังก็น่าจะดีขึ้นต่อเนื่องได้ หากเศรษฐกิจจีนยังดีขึ้นต่อเนื่องก็จะทำให้ยอดขายรถยนต์ดีขึ้น เป็นบวกต่อการส่งออกยางของ NER  อย่างไรก็ดี NER จะเริ่มทยอยส่งสินค้าไปจีนในช่วงครึ่งปีหลังแล้ว